En 38-årig mand blev fredag morgen anholdt på Boulevarden i Aalborg efter at have overfaldet en 60-årig buschauffør. - Han ville ikke betale for en billet, så buschaufføren bortviste ham, men det ville han ikke finde sig i, fortæller vagtchef ved Nordjyllands Politi Poul Badsberg. Situationen udspillede sig i bybussen rute 11 og udviklede sig herefter hvor flere passagerer blandede sig i uoverensstemmelsen. - Det ender med at han skubber en kvinde omkuld udenfor bussen og da chaufføren så blander sig igen, bliver han også væltet, fortæller vagtchefen. Den 38-årige var mildt påvirket og er nu anholdt, sigtet for vold mod tjenestemand.

Referat:
38-årig mand blev bortvist fra bybus. Det ville han ikke finde sig i.